CELEX: 31993R3224
Language: el
Date: 1993-11-25 00:00:00
Title: ΚΑΝΟΝΙΣΜΟΣ (ΕΚ) αριθ. 3224/93 ΤΗΣ ΕΠΙΤΡΟΠΗΣ της 25ης Νοεμβρίου 1993 για τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

Avis juridique important

|

31993R3224

ΚΑΝΟΝΙΣΜΟΣ (ΕΚ) αριθ. 3224/93 ΤΗΣ ΕΠΙΤΡΟΠΗΣ της 25ης Νοεμβρίου 1993 για τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού  

Επίσημη Εφημερίδα αριθ. L 292 της 26/11/1993 σ. 0015 - 0015 Φινλανδική ειδική έκδοση: Κεφάλαιο 3 τόμος 53 σ. 0197  Σουηδική ειδική έκδοση: Κεφάλαιο 3 τόμος 53 σ. 0197 

ΚΑΝΟΝΙΣΜΟΣ (ΕΚ) αριθ. 3224/93 ΤΗΣ ΕΠΙΤΡΟΠΗΣ της 25ης Νοεμβρίου 1993 για τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του  ρυζιούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 9 παράγραφος 2 και το  άρθρο 13 παράγραφος 6,  Εκτιμώντας:  ότι εισήχθη προθεσμία τριών ημερών πριν από την πραγματική έκδοση ενός πιστοποιητικού εξαγωγής με προκαθορισμό επιστροφής για τις σύνθετες ζωοτροφές με βάση τα σιτηρά από τον κανονισμό (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών  λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 2884/93 (4)- ότι στόχος της προθεσμίας αυτής ήταν να αποφευχθεί η  έκδοση πιστοποιητικών για πολύ μεγάλη ποσότητα- ότι ο κίνδυνος αυτός υπάρχει επίσης για τις εξαγωγές σκληρού σίτου, σιμιγδαλιού και πλιγουριού- ότι πρέπει, συνεπώς, να επεκταθεί εκ νέου το μέτρο αυτό στα προϊόντα αυτά και, συνεπώς, θα πρέπει να  τροποποιηθεί ο κανονισμός (ΕΟΚ) αριθ. 891/89- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 9 παράγραφος 3 του κανονισμού (ΕΟΚ) αριθ. 891/89 αντικαθίσταται από το ακόλουθο κείμενο:  "3. Τα πιστοποιητικά εξαγωγής για τα προϊόντα που υπάγονται στους κωδικούς ΣΟ 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 31, 2309 90 33, 2309 90 41, 2309 90 43, 2309 90 51, 2309 90 53, ex 1101, ex 1001 10  και ex 1103 11 που περιλαμβάνουν προκαθορισμό της επιστροφής εκδίδονται πραγματικά την τρίτη εργάσιμη ημέρα καταθέσεως της αιτήσεως, εφόσον δεν έχει αποφασιστεί προηγουμένως αναστολή του προκαθορισμού της επιστροφής από την Επιτροπή.  Το προηγούμενο εδάφιο εφαρμόζεται επίσης και για τα πιστοποιητικά εξαγωγής για τα προϊόντα που υπάγονται στους κωδικούς ΣΟ ex 1107 10 και ex 1107 20 ως προς το βαθμό ζήτησης εκδόσεως πιστοποιητικών, για τα οποία υποβάλλονται αιτήσεις πριν την 1η  Ιανουαρίου 1994."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Νοεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 181 της 1. 7. 1992, σ. 21.  (2) ΕΕ αριθ. L 196 της 5. 8. 1993, σ. 22.  (3) ΕΕ αριθ. L 94 της 7. 4. 1989, σ. 13.  (4) ΕΕ αριθ. L 262 της 21. 10. 1993, σ. 59.